Unsplash .td_uid_2_6024eb59aab44_rand.td-a-rec-img{text-align:left}.td_uid_2_6024eb59aab44_rand.td-a-rec-img img{margin:0 auto 0 0} Raġel ta' 65 sena, mis-Siġġiewi, ġie kkundannat tmien snin ħabs wara li nstab ħati li ġiegħel lil ibnu ta' seba' snin ikollu x'jaqsam ma' prostituta biex ma jikbirx u jkun omosesswali. Il-każ ġie rrapportat lill-Aġenzija Appoġġ ħames snin ilu minn żewġ prosituti. Min-naħa tal-Aġenzija għaddew il-każ lill-pulizija 1jiġi investigat. In-nisa spjegaw li r-raġel kien jeħodhom id-dar biex ikollhom x'jaqsmu sesswalment mat-tifel tiegħu li dak iż-żmien kellu seba' snin. Fil-Qorti ħareġ li r-raġel kien jagħmel dan biex ibnu ma jkunx omosesswali bħal xi membri tal-familja tiegħu. Wieħed mill-Ispetturi li mexxa l-prosekuzzjoni, Joseph Busuttil spjega fil-Qorti, li r-raġel kien iġiegħel waħda min-nisa li kienet tgħix miegħu tipprostittwixxi lilha nnifisha fil-Marsa. Il-mara qalet ukoll li huwa kien jisforzaha jkollha x'taqsam ma' ibnu b'mod sesswali u ried li t-tifel ikun involut fi gruppi ta' atti sesswali mal-mara. Il-pulizija kellmu lit-tifel fil-preżenza ta' ħaddiema soċjali. L-Ispettur Busuttil kompla jispjega li meta kienu qegħdin ikellmu lit-tifel, ġie spjegat li bejniethom kellhom kodiċi li jirreferu għal atti sesswali. It-tifel qalilhom li missieru kien jheddu li jekk jitkellem dwar dak li kien qiegħed jiġri kien se jibagħtu jgħix f'istitut. Min-naħa tiegħu l-Ispettur John Spiteri xehed li waħda min-nisa qaltlu li r-raġel kien isawwat lit-tifel u jgħajru 'pufta' jekk ma kienx jirnexxielu jkollu erezzjoni. Il-mara qalet ukoll li t-tifel kien ikun sfurzat li jkollu x'jaqsam b'mod sesswal ma' nisa oħra kif ukoll li kienu jagħmlu użu mid-droga quddiem it-tifel. It-tifel li llum għandu 12-il sena qiegħed taħt il-kustodja tal-Aġenzija Appoġġ. L-akkużat wieġeb mhux ħati għal akkużi miġjuba kontrih, madankollu l-Maġistrat ibbażat id-deċiżjoni tagħha fuq ix-xhieda tan-nisa u tat-tifel u kkundannat lir-raġel tmien snin ħabs. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6024eb59aaf46_rand.td-a-rec-img{text-align:left}.td_uid_3_6024eb59aaf46_rand.td-a-rec-img img{margin:0 auto 0 0}